**Príprava na TESTOVANE 9 – Skladba (vety a súvetia)**

 **1. Ktorá z uvedených viet je jednoduchá, rozvitá, jednočlenná, slovesná?**

 **A)** Niektorí ani nevedia písať. **C)** Jankovi sa potom začalo kýchať.

 **B)** Niekto si tu zabudol pero. **D)** V to poludnie prudko mrzlo.

 **2. Ktorá z viet je dvojčlenná neúplná?**

 **A)** Od námahy ma pichlo čosi v boku. **C)** Skákanie do diaľky je náročná disciplína.

 **B)** Niekto nám sústavne vyzváňa. **D)** Už dobrú chvíľu nepovedala ani muk.

 **3. Vety podľa obsahu delíme na:**

 **A)** holé, rozvité, s viacnásobným vetným členom  **C)** jednočlenné, dvojčlenné

 **B)** oznamovacie, opytovacie, rozkazovacie, želacie, zvolacie **D)** slovesné, neslovesné

 **4. Ktorá z viet sa líši od ostatných z hľadiska členitosti?**

 **A)** V poslednom období v zime takmer nesneží. **C)** Zdravím Ťa!

 **B)** V meste sa mi horšie dýcha. **D)** Pekné písmo.

 **5.** *More sa hnevalo, zúrilo, skučalo.* **Uvedená veta je:**

 **A)** jednoduchá veta, dvojčlenná, s viacnásobným prísudkom

 **B)** jednoduchá veta, dvojčlenná, rozvitá

 **C)** priraďovacie súvetie

 **D)** jednoduchá veta, jednočlenná, slovesná

 **6. Z každej rozvitej vety vypíš holú vetu.**

 **A)** Veľká tlačenica vznikla na štadióne. **C)** Včera v horách husto snežilo.

 **B)** Zobudil nás osamelý a kvílivý hlas. **D)** Štyria na preteky neprišli.

 **7.** *Celé noci aj celé dni počas nášho pobytu vo Vysokých Tatrách pršalo.* **Veta je z hľadiska členitosti:**

 **A)** dvojčlenná úplná **C)** jednočlenná slovesná

 **B)** dvojčlenná neúplná **D)** jednočlenná menná

 **8.** *Celá dedina bola zaviata snehom.*

 **Z dvojčlennej vety utvor jednočlennú vetu tak, aby sa význam vety nezmenil.**

 **9.** *Vysoké smreky a štíhle jedle tvorili prekrásny zelený háj.* **Veta je:**

 **A)** jednoduchá veta **C)** podraďovacie súvetie

 **B)** priraďovacie súvetie **D)** zložené súvetie

**10. Ktorá z viet je jednočlenná slovesná?**

 **A)** Prídete? **C)** Potraviny.

 **B)** Celý deň mi hučí v hlave. **D)** Počítam príklady.

**11. V ktorej z možností nie je priraďovacie súvetie?**

 **A)** Buď to spravíš dobre, alebo to nerob vôbec. **C)** Kto sa bojí, nech nejde lesa.

 **B)** Núti sa do práce, ale myšlienky sa nedajú zahnať. **D)** Nielenže sa neučíš, ale si aj drzý.

**12. Ktorá z jednočlenných viet sa z hľadiska vetného základu líši od ostatných?**

 **A)** Pichlo ma v boku. **B)** Kino Tatra **C)** Zrána neraz pršalo. **D)** Sneží.

**13. Ktoré z uvedených tvrdení je nesprávne?**

 **A)** Priraďovacie súvetie môžeme rozložiť na samostatné jednoduché vety.

 **B)** Súvetie vzniká spojením dvoch alebo viacerých viet.

 **C)** V podraďovacom súvetí sa hlavnou vetou pýtame na vedľajšiu vetu.

 **D)** Podraďovacie súvetie obsahuje gramaticky rovnocenné vety spojené podraďovacími spojkami.

**14. V ktorej z možností nie je jednoduchá veta?**

 **A)** Prúd ma niesol chvíľu vľavo, potom vpravo, nakoniec rovno.

 **B)** Na tomto projekte pracoval i Mišo, i Jožo, i Fero musel odbehnúť od svojej práce.

 **C)** Lopotila celý deň, celý večer, ba i kúsok z noci.

 **D)** Môžete sa o tom dozvedieť alebo z tlače, alebo z rozhlasu.

**15. V ktorom súvetí sa nachádza jednočlenná veta?**

 **A)** Povedz mi, akú odmenu si žiadaš.

 **B)** Neprišiel na večeru, a tak s ním neprehovoril

 **C)** Všetci rozprávajú o tom, že v neďalekom hrade straší.

 **D)** Dopustili sme sa mnohých chýb, ale sme sa poučili.

**16.** *Navštívili sme rodný dom P. O. Hviezdoslava vo Vyšnom Kubíne.*

 **Ktoré zo súvetí je transformáciou (premenou) uvedenej jednoduchej vety na jednoduché**

 **podraďovacie súvetie?**

 **A)** Vo Vyšnom Kubíne sme sa zastavili tam, kde sa narodil P. O. Hviezdoslav.

 **B)** Vo Vyšnom Kubíne sme navštívili dom, v ktorom sa narodil P. O. Hviezdoslav.

 **C)** Keď sme prišli do Vyšného Kubína, navštívili sme rodný dom P. O. Hviezdoslava.

 **D)** Rodný dom P. O. Hviezdoslava sme navštívili, keď sme prišli do Vyšného Kubína.

**17. Rozhodni, kde vo vete napíšeš čiarku a kde ju nenapíšeš.**

 **A)** Helios moderný liečebný dom ubytuje počas roka veľa pacientov.

 **B)** Vďaka kúpeľnej starostlivosti odchádzajú domov zdraví opálení.

 **C)** Je červený ako paprika. **E)** Poklonil sa a odišiel.

 **D)** Hovoril ako sa to má robiť. **F)** Poklonil sa a neodišiel.

**18. V ktorom súvetí chýba čiarka?**

 **A)** Kniha, ktorú vzal do rúk ho zaujala. **C)** Povedal, že nepríde a viac ani nezavolá.

 **B)** Prišli k jazeru a rýchlo poskákali do vody. **D)** Vieš, nikdy som ti príliš neveril.

**19. V ktorej z možností sa nenachádza zložené súvetie?**

 **A)** Vrátili sa od jazera, ktoré bolo neďaleko, pretože ryby nebrali.

 **B)** Starká odvlani očividne upadla, v tvári akosi osivela, no pohybuje sa vrtko.

 **C)** Utekal do záhrady, aby doniesol kvety a dal ich matke k narodeninám.

 **D)** Potok, čo tečie cez dedinu, je celkom plytký.

**Príprava na TESTOVANE 9 – Skladba (vety a súvetia)**

**RIEŠENIE**

 **1. C**

 **2. D**

 **3. B**

 **4. C**

 **5. A**

 **6. A)** Tlačenica vznikla.

 **B)** Zobudil hlas.

 **C)** Snežilo.

 **D)** Štyria neprišli.

 **7. C**

 **8.** Celú dedinu zavialo.

 **9. A**

**10. B**

**11. C**

**12. B**

**13. D**

**14. B**

**15. C**

**16. B**

**17. A)** Helios, moderný liečebný dom, ubytuje počas roka veľa pacientov.

 **B)** Vďaka kúpeľnej starostlivosti odchádzajú domov zdraví, opálení.

 **C)** Je červený ako paprika.

 **D)** Hovoril, ako sa to má robiť.

 **E)** Poklonil sa a odišiel.

 **F)** Poklonil sa(,) a neodišiel.

**18. A**

**19. D**